روسیانین شرقین‌دکی کامچاتکا یاریماداسی ساحل‌لرینده ریشتر اؤلچگینه گؤره 6،6 بؤیوکلوگونده زلزله میدانا گلدی.
آمریکا ژئولوژی آراشدیرما‌لار مرکزی (USGS)، مرکزی اوست-کاماتسکی‌نین 78 کیلومتر شمال-شرقین‌دکی زلزله‌نین برینگ دنیزی‌نین 22،8 کیلومتر درینلیگینده یازیلدیغینی آچیقلادی.
زلزله‌دن تخمینن یاریم ساعت سونرا 4،9 بال گوجونده بیر آرتچی سارسینتی قید ائدیلدی.
گئنیش بیر بؤلگه‌ده حیس ائدیلن سارسینتی‌لاردان اؤلن و یارا‌لانان اولوب اولمادیغی موضوعسوندا هله بیر آچیقلاما ائدیلمه‌دی.
ساخالین تسونامی موشاهیده مرکزی، سارسینتی‌لارین سونرا سونامی میدانا گله بیله‌جگی خبردارلیغینی ائتدی.
زلزله، 250 ایللیک یوخوسون‌دان بیر نئچه گون اوّل اویانان و گؤی‌یه کول و گاز آتان کامبالنی یانارداغی یاخین‌لاریندا میدانا گلدی. 2 مین 156 متر یوکسکلیگین‌دکی یانارداغ اطرافین‌داکی بؤلگه‌ده آلارم سویه‌سی یوکسلدیلمیشدی.
کامچاتکادا 4 نوامبر 1952-جی ایلده میدانا گلن 9 بؤیوکلوگون‌دکی زلزله، 1900ده بو یانا یازیلان ان بؤیوک زلزله‌لر آراسیندا یئر آلیر. جان ایتکی‌سینه یول آچمایان زلزه‌له نتیجه‌سینده یارانان 9 متر یوکسکلیگین‌دکی دالغا‌لار، هاوایا قدر چاتمیشدی.
